Sodba Splošnega sodišča (peti senat) z dne 4. oktobra 2012 –

Grčija proti Komisiji

(Zadeva T-215/10)

„EKUJS – Jamstveni oddelek – Odhodki, izključeni iz financiranja Skupnosti – Bombaž – Pomoč za najbolj ogrožene – Razvoj podeželja – Učinkovitost kontrol – Sorazmernost“

1. Kmetijstvo – EKUJS – Dodelitev pomoči in premij – Obveznost držav članic, da organizirajo učinkovit sistem upravnega nadzora in nadzora na kraju samem – Obseg – Nezanesljiv nadzor – Zavrnitev prevzema s strani sklada (Uredbi Sveta št. 1258/1999, člen 8(1),in št. 1782/2003, kakor je bila spremenjena z Uredbo št. 796/2004, člena 18 in 20) (Glej točke 30, 137, 138 in 153.)

2. Kmetijstvo – EKUJS – Potrditev obračuna – Zavrnitev prevzema izdatkov zaradi nepravilnosti ob uporabi predpisa Unije – Ugovor zadevne države članice – Dokazno breme – Razporeditev med Komisijo in državo članico (Uredba Sveta št. 1258/1999, člen 7(4)) (Glej točko 31.)

3. Akti institucij – Uredbe – Uredba, ki predpisuje posebne nadzorne ukrepe – Neobstoj proste presoje držav članic – Neizvršitev – Utemeljitev – Boljša učinkovitost drugega sistema nadzora – Težave pri izvajanju – Nedopustnost (Uredba Sveta št. 1258/1999, člen 8) (Glej točke 41 in od 156 do 158.)

4. Akti institucij – Obrazložitev – Obveznost – Obseg – Odločba o potrditvi obračuna na podlagi izdatkov, ki se financirajo iz EKUJS (člen 296 PDEU) (Glej točke od 51 do 54, 154 in 155.)

5. Kmetijstvo – Skupna kmetijska politika – Financiranje po EKUJS – Načela – Zavrnitev prevzema izdatkov zaradi nepravilnosti ob uporabi predpisa Unije – Finančni popravek – Pogoji – Obstoj večje nepravilnosti, ki EKUJS izpostavlja tveganju dejanske izgube (Uredba Sveta št. 1258/1999, člen 7(4)) (Glej točke 75, 76, od 80 do 83.)

6. Pravo Unije – Načela – Pravica do obrambe – Spoštovanje ob posredovanju rezultatov preverjanj, izvršenih v okviru upravljanja EKUJS – Obseg (Uredba Komisije št. 1663/95, člen 8(1)) (Glej točke od 104 do 108 in od 131 do 134.)

7. Kmetijstvo – EKUJS – Potrditev obračuna – Priprava sklepov – Pisna sporočila, s katerimi je Komisija države članice obvestila o rezultatih njenih preverjanj – Vsebina – Pogoji – Nespoštovanje – Učinek (Uredbi Sveta št. 729/70, člen 5(2)(c), peti odstavek, in št. 1258/1999, člen 7(4), peti odstavek; Uredba Komisije št. 1663/95, člen 8(1)) (Glej točke od 115 do 119.)

8. Pravo Evropske unije – Načela – Varstvo zaupanja v pravo – Pogoji – Jasna zagotovila uprave (Glej točki 179 in 185.)

9. Kmetijstvo – Skupna kmetijska politika – Financiranje po EKUJS – Načela – Obveznost Komisije, da odkloni prevzem izdatkov, ki so v nasprotju s pravili – Iztek v ta namen predpisanih rokov – Izvzetje iz te zahteve na podlagi načela pravne varnosti – Izključitev (Uredba Komisije št. 3149/92, kakor je bila spremenjena z Uredbo št. 1098/2001) (Glej točko 186.)

10. Ničnostna tožba – Razlogi – Zloraba pooblastil – Pojem – Odločba o potrditvi obračuna na podlagi izdatkov, ki se financirajo iz EKUJS (Glej točki 187 in 188.)

11. Pravo Evropske unije – Načela – Sorazmernost – Obseg – Popolna ukinitev finančne pomoči, dodeljene iz EKUJS – Dopustnost – Pogoji (Glej točke 193, 194 in 214.)

Predmet

Zahteva za razglasitev ničnosti sklepa Komisije 2010/152/EU final z dne 11. marca 2010 o izključitvi iz financiranja Evropske unije nekaterih izdatkov držav članic v okviru Evropskega kmetijskega usmerjevalnega in jamstvenega sklada (EKUJS), Jamstvenega oddelka Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) v delu, ki izključuje nekatere izdatke, ki jih je povzročila Helenska republika (UL L 63, str. 7).

Izrek

1. Tožba se zavrne.